NYILATKOZAT
Magyarország Tolna megyéjének Tolna városa – Mözs településrészével, Fadd Nagyközsége, Bogyiszló és Fácánkert Községei fejet hajtva e területet korábban birtokló Szent István király államszervezési elvei előtt, figyelemmel a járásokra vonatkozó 2012. évi XCIII. törvény rendelkezéseire, ezúton ünnepélyes keretek között fejezik ki támogatásukat és egyetértésüket a megyén belüli 

TOLNAI JÁRÁS

létrejöttével, Tolna székhellyel. 

A nyilatkozattevők ezennel kifejezik azon akaratukat, miszerint:
· a járási együttműködésben résztvevő települések önkormányzatai és polgárai azonos jogokkal rendelkezzenek, függetlenül a lakosságszámtól, ugyanakkor annak megfelelő arányos kötelezettségek terheljenek mindenkit, 
· a jövőben felmerülő közös ügyekben a teljes konszenzuskeresés, a lakóhelyek mellérendeltsége, egymás érdekeinek figyelembe vétele érvényesüljön,
· kiemelten törekednek a közös település- és területfejlesztés megvalósítására, 

· a járási közigazgatás folyamatos bővítését kezdeményezik, különösen az igazságügy, illetve a közjegyzői szolgáltatás területén, továbbá szorosan együttműködnek a közbiztonság és katasztrófavédelem feltételeinek javításában,

· erősíteni kívánják, hogy a tolnai járás lakói az élet minden lehetséges területén gyümölcsöző kapcsolatokat alakítsanak ki egymással,
· egyetértenek a közös járási tudat kialakításában, majd annak ápolásában és az ehhez szükséges szimbólumok megteremtésében.

Az együttműködésben résztvevő települések törvényes képviselői jelen nyilatkozatot teljes egyetértésben aláírásukkal megerősítik. 

Kelt Tolnán, 2012. november 29. napján
dr. Sümegi Zoltán Polgármester

            Fülöp János Polgármester
Tolna Város részéről



Fadd Nagyközség részéről

 Tóth István Polgármester



Orbán Zsolt Polgármester
Bogyiszló Község részéről

Fácánkert Község részéről 

